OpenLLM-France/wikimedia huggingface dataset:
# Associate of the Royal College of Music

Associate of the Royal College of Music (ARCM) és un diploma de qualificació del Royal College of Music. Igual que el diploma Licentiate of the Royal Academy of Music, antigament s'oferia en versió docent o d'estudiant, però a diferència d'aquest últim ja no està disponible.
No hi ha cap successor evident de l'ARCM, ja que els estudiants universitaris segueixen ara un curs BMus (Hons) acreditat pel mateix Col·legi; tot i que el 2012 aproximadament una quarta part del personal acadèmic va incloure ARCM a les seves llistes de qualificacions. Quan el curs bàsic de postgrau va donar lloc al diploma de Graduate of the Royal Schools of Music, el diploma de graduació va passar de l'ARCM al Teaching or Performing, assolit no més tard un any abans de la graduació.
Els que reben el diploma tenen dret a utilitzar les lletres post-nominals «ARCM».

## Referències

* ↑ «Incorporated Society of Musicians website» (en anglès). Arxivat de l'original el 2013-11-08. [Consulta: 16 juliol 2020].
* ↑ «Royal College of Music prospectus 2012» ( PDF) (en anglès), 08-11-2011. Arxivat de l'original el 2011-11-08. [Consulta: 16 juliol 2020].
# Joniškėlis

Joniškėlis ( pronunciació (?·pàg.)) és una ciutat del districte municipal de Pasvalys, a Lituània. Està situada a 17 km a l'oest de Pasvalys.

## Nom

El nom de la ciutat adopta diferents formes en funció de la llengua. Se la coneix en polonès com a Johaniszkiele; en rus: Иоганишкели, transliterat Ioganixkeli; en belarús: Iоганiшкели, transliterat Iohanixkeli; i en ídix: יאַנישקעל, transliterat Ionixkel.

## Referències

* ↑ Iоганишкели. Географическо-статистический словарь Российской империи, T. 2 (Дабанъ — Кяхтинское Градоначальство). СПб, 1865, pàg. 381 (rus)
# Juan Antonio Cebrián

Juan Antonio Cebrián Zúñiga (Albacete el 30 de novembre de 1965 – Madrid, 20 d'octubre de 2007) fou un periodista, escriptor i locutor de ràdio espanyol. La seva obra literària i els programes de ràdio realitzats, especialment Turno de Noche i La Rosa de los Vientos, varen ser la seva principal font d'èxit i reconeixement.

## Enllaços externs

* Pàgina oficial de Juan Antonio Cebrián (castellà)
# Juan Antonio Bonachía Hernando

Juan Antonio Bonachía Hernando (Burgos, 6 de maig de 1953 - Valladolid, 21 d'agost de 2016) va ser un historiador, medievalista i professor universitari espanyol.
Catedràtic d'Història, especialitzat en Història Medieval, i professor Titular d'Història Medieval de la Universitat de Valladolid (UVA), la seva tasca docent es desenvolupà en aquesta universitat des dels seus inicis, com a becari el 1976, fins al darrer moment de la seva vida. Fou director del Departament d'Història Antiga i Medieval, vicedegà de la Facultat de Filosofia i Lletres i secretari general de la UVA entre 1998 i 2016. També fou director de la revista Edad Media i de la Revista de Historia que edita la UVA.
Llicenciar en Història a la Universitat de Valladolid el 1975, va realitzar la seva tesi doctoral amb El Señorío de Burgos durante la Baja Edad Media (1255-1508), sota la direcció de Julio Valdeón Baruque, i va obtenir el Premi extraordinari de Doctorat.
Bonachía destacà en la seva faceta investigadora, en la qual es va centrar principalment en la Història Urbana i, en els últims anys, cap als aspectes urbanístics, la sociabilitat i l'imaginari urbà, i la fiscalitat.
Va morir l'any 2016 després d'una llarga malaltia, causada per un càncer de pulmó. L'any 2020 la Universitat de Valladolid presentà el llibre 'Expresiones en la Edad Media' com a homenatje a la seva persona, on han col·laborat més de seixanta especialistes d'Espanya i l'estranger (EUA, França, Portugal, Argentina i el Japó).

## Publicacions

* El Señorío de Burgos durante la baja edad media (1255-1508) (1988)
* El Señorío de Burgos en la Edad Media. 1255-1508 (tesi doctoral) (1987)
* Catálogo documental del Archivo Municipal de Burgos: sección histórica (931-1515), amb Julio A. Pardos Martínez (1983)
* El concejo de Burgos en la Baja Edad Media: (1345-1426) (1978)

## Referències

* 1 2 3 4 «Fallece el experto en Historia Medieval Bonachía Hernando». Diario de Valladolid, 22-08-2016 [Consulta: 7 desembre 2020].
* 1 2 3 «La UVA presenta el libro 'Expresiones en la Edad Media' que homenajea a Juan Antonio Bonachía, fallecido en 2016». 20 Minutos, 06-02-2020 [Consulta: 7 desembre 2020].
* ↑ Delgado Huertos, Enrique; Cartón López, Ángel; Val Valdivieso, María Isabel del «In Memoriam: Juan Antonio Bonachía: el rigor y el compromiso de un universitario». ÚltimoCero, 23-08-2016 [Consulta: 7 desembre 2020].
* ↑ Valiño, Fernando «Juan Antonio Bonachía, hasta siempre a un historiador preocupado por su papel en la sociedad. Fallece, a los 63 años, el catedrático de Historia Medieval de la UVa que compatibilizó la docencia y la investigación con cargos de gestión como la Secretaría General de la Universidad». ÚltimoCero, 22-08-2016 [Consulta: 7 desembre 2020].
* ↑ «Juan Antonio Bonachía Hernando». Dialnet. [Consulta: 7 desembre 2020].
# Jordi Morera i Cortines

Jordi Morera i Cortines (Barcelona, 1947) és un enginyer, professor i polític català, que exerceix d'alcalde de Tagamanent des del 2007.
Nascut al barri de Sant Andreu de Palomar de Barcelona, el seu pare, Jaume Morera i Mirallet, va ser el 1931 un dels fundadors de la Unió Democràtica de Catalunya. Jordi Morera es va titular com a enginyer tècnic a l'Escola d'Enginyeria Tècnica de Barcelona (l'Escola Industrial). En aquesta institució contribuí a la formació del Sindicat d'Estudiants. Treballà per la fundació de les Comissions Obreres, però el 1966 ja havia estat un dels fundadors de la secció juvenil de Comissions Obreres, les COJ. Continuà amb l'activitat sindical quan ja treballava a la SEAT, empresa d'on plegà el 1981 quan feia d'encarregat de laboratori. Es dedicà a l'ensenyament fins a jubilar-se el 2007, quan era professor de llengua i literatura catalana a l'IES Gallecs de Mollet del Vallès. L'any 2002 es traslladà a viure a Tagamanent, on tenia una casa des del 1983.
Militant d'ERC des del 1992, el 1999 va entrar de regidor a l'ajuntament, i a les eleccions del 2007 fou elegit alcalde (16.6.7) amb els vots dels regidors d'ERC i del PSC.
És conseller comarcal, vocal del consell del Consorci per a la Gestió de Residus del Vallès Oriental i de l'empresa Serveis Ambientals del Vallès Oriental Consell Arxivat 2008-07-19 a Wayback Machine..
Ha publicat els articles Petit estudi del topònim Matavaques (Tagamanent 43, 19 desembre 1998) i L'antic camí rural de Vic i altres camins: cal recuperar-los (Tagamanent 48 de juny, i 49 de desembre del 2001).

## Referències

* ↑ Consell

## Enllaços externs

* Fitxa biogràfica
* ¿Por qué no se cumple en España la ley de banderas?: El ayuntamiento de Tagamanent (castellà)
# José Manuel Martínez Aguirre

José Manuel Martínez Aguirre (Pobla de Rocamora, Daia Nova, 1923 - Alacant, 2013) fou un polític valencià. El 1940 es traslladà a viure a Alacant, estudià dret i el 1942 aprovà uns cursets de periodisme que li permeteren ser redactor de la Gaceta de Alicante, corresponsal de l'Agència EFE i redactor jefe d'Información de 1943 a 1972 i de la Hoja del Lunes de 1941 a 1981. També formà part de l'Aula Gabriel Miró.
Això li proporcionà un prestigi que li valgué que el 1970 el nomenessin director del Servei d'Informació i Premsa del Sindicat Vertical. Alhora, durant aquells anys era director d'afers jurídics del Sindicato Vertical, vocal de la Cambra de la Propietat Urbana i membre del Consejo Provincial del Movimiento Nacional. Això li va permetre ser escollit regidor d'Alacant el 1973 pel terç de les corporacions, i alcalde el gener de 1976 amb suport dels regidors sindicals. També fou procurador de les últimes Corts franquistes.
Durant el seu mandat fou donada a Alacant la col·lecció d'art d'Eusebio Sempere Juan i es va construir la depuradora del Barranc de les Ovelles. Alhora, s'havia integrat en el Partido Popular Alicantino, i dimití l'abril de 1977 per a presentar-se a les eleccions generals espanyoles de 1977, en les que no fou inclòs a les llistes d'UCD i no fou escollit. Després es va afiliar a Unió Valenciana i fou escollit regidor d'Alacant i diputat provincial el 1983 per la Coalició Popular. El 1987 no es presentà a la reelecció.

## Obres

* Crónicas alicantinas de la transición (1999)
* Memorias de otro milenio (2007)

## Referències

* ↑ Fallece a los 90 años el exalcalde de Alicante José Manuel Martínez Aguirre

## Enllaços externs

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.344. ISBN 9788495484802.
Càrrecs públics :
| Precedit per: Francisco García Romeu | Alcalde feixista d'Alacant 1976 - 1977 | Succeït per: Ambrosio Luciáñez Piney |
# Juan Matogo Oyana

Juan Matogo Oyana CMF (Nkué-Esandon, 24 de maig de 1949) és un religiós equatoguineà, bisbe de Bata des de 2002.
De jovenet va ser company d'escola del futur president Teodoro Obiang Nguema. Ingressà a l'orde dels Fills del Cor de Maria o claretians, i en 19 de desembre de 1976 fou ordenat sacerdot.
El papa Joan Pau II el va nomenar Bisbe d'Ebebiyín l'11 d'octubre de 1991. El Papa personalment el va consagrar el 6 de gener del mateix any que com a bisbe; els co-consagrants van ser els arquebisbes de la cúria Giovanni Battista Re, substitut de la Secretaria d'Estat de la Santa Seu, i Josip Uhač, secretari de la Congregació per a l'Evangelització dels Pobles
L'11 de maig de 2002 va ser nomenat Bisbe de Bata. Alguns mitjans de l'oposició equatoguineana l'han acusat de connivència amb el president Obiang.

## Referències

* ↑ ¡Que pena, Monseñor Juan Matogo Oyana! El Obispo de Bata parece estar atacado del mal de Alzehimer o pertenece al “clan de Mongomo”, espacios europeos, 10 de maig de 2005
* ↑ El Obispo Juan Matogo debe presentar su Dimisión Arxivat 2016-03-05 a Wayback Machine. Diario Rombe, 12 de desembre de 2013
# Joseph François Piscador

Joseph François Piscador (Gant, 27 de maig de 1866 - Wilsele, 31 de gener de 1928) fou un arquitecte belga adepte de l'estil neogòtic.

## Biografia

Joseph François Piscador era el més gran d'una família de vuit fills, fill de fuster. Ja de molt jove va començar dibuixar construccions de fusta al taller del seu pare. Aviat va anar a l'escola d'art gantenca «Sint-Lucasschool». A l'escola superior d'arquitectura del mateix nom, va estudiar l'arquitectura neogòtic prop de Jean-Baptiste de Béthune. Era un dels millors deixebles d'aquest institut i el 1889 va obtenir el "Gran premi de l'arquitectura". De Béthune va recomanar el seu deixeble a l'arquitecte Joris Helleputte, figura emblemàtica del moviment neogòtic a Bèlgica, professor a la Universitat Catòlica de Lovaina, diputat del partit catòlic i més tard ministre. De 1892 a 1893 va restaurar l'església Sant Gangolf a Paulatem.
Des de 1896 va començar els seus projectes propis i desenvolupar el seu propi estil. Va casar-se amb Hélène van Aerschodt i la família s'integrarà als cercles de la burgesia opulent, francòfona i catòlica de Lovaina.
Les seves primeres comissions eren la casa Heilig-Harthuis (en català, casa del Cor Sagrat) pel canonge Armand Thiéry i la restauració de l'abadia de Santa Gertrudis a Lovaina. La relació amb Thiéry va enverinar-se quan el canonge va immiscir-se massa en l'execució de l'obra i arrossegar l'arquitecte en conflictes jurídics interminables amb la fàbrica de l'església, la comissió dels monuments i l'ajuntament de la ciutat.
Pels seus mèrits, l'Associació dels arquitectes de l'aglomeració de Lovaina va elegir-lo com a president.
Va morir el 31 de gener a la seva casa d'estiueig el mas Het Puthof a Wilsele. El seu sepulcre es troba al cementiri Groot Kerkhof van de Stad Brussel a Schaarbeek.

## Referències

* ↑ article de Juveyns Lambert i Bjorn Dubois (en neerlandès)

## Enllaços externs

* Foto del Heilig-Harthuis
# Juan José Gorostidi Echebarría

Juan José Gorostidi Echebarría (Sant Sebastià, 30 de setembre de 1945) va ser un ciclista basc, que es va especialitzar en el ciclocròs. Va guanyar tres cops el Campionat d'Espanya, i es va classificar dos cops entre els deu primers al Campionat del món.

## Palmarès en ciclocròs

* 1974
** Campió d'Espanya de ciclocròs
** 9è al Campionat del món de ciclocròs
* 1975
** Campió d'Espanya de ciclocròs
* 1978
** Campió d'Espanya de ciclocròs
* 1979
** 8è al Campionat del món de ciclocròs

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Kamimuria orthogonia

Kamimuria orthogonia és una espècie d'insecte pertanyent a la família dels pèrlids que es troba a Àsia: la Xina.

## Referències

* ↑ uBio (anglès)
* ↑ Wu, C.F., 1962. Acta ent. sin. suppl. 11:264.
* 1 2 3 Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ New Species of Kamimuria (Klapálek) (Plecoptera: Perlidae) from Thailand and Vietnam, with notes on Chinese Species (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:632.
* Sivec, Stark & Uchida, 1988. Scopolia 16:32.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 1973. Das Tierreich 94:264.
* Zwick, P., 1977. Entomol. Basil. 2:116.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 8 octubre 2011].

## Enllaços externs

* BioLib (anglès)
* Encyclopedia of Life (anglès)
* Global Species Arxivat 2016-03-04 a Wayback Machine. (anglès)
# Kanzam

Kanzam és un important collada o pas de muntanya a Himachal Pradesh, al districte de Lahul i Spiti. El pas s'ha de tancar durant l'hivern i comunica la vall del Spiti amb la del riu Chandra; des del cim es té una magnífica vista de les glaceres i les muntanyes plenes de neu de més de sis mil metres de l'altre costat del riu Chandra.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Kanuma

Kanuma (鹿沼市, Kanuma-shi) és una ciutat i municipi de la prefectura de Tochigi, a la regió de Kanto, Japó.

## Geografia

El municipi de Kanuma està situat al centre occidental de la prefectura de Tochigi. El terme municipal de Kanuma limita amb els de Nikko al nord; amb Utsunomiya a l'est; amb Sano, Tochigi i Mibu al sud i amb Midori, a la prefectura de Gunma, a l'oest.

## Història

Durant el període Tokugawa, Kanuma va ser el cap i casal del feu de Kanuma, pertanyent alhora a la província de Shimotsuke com tota l'actual prefectura de Tochigi des del període Nara. Amb l'inici de l'era Meiji la província va ser dissolta i amb ella tots els estats feudals que hi havien. L'actual ciutat de Kanuma va ser fundada el 10 d'octubre de 1948. L'1 de gener de 2006 la ciutat de Kanuma va annexionar-se la vila d'Awano, pertanyent al districte de Kamitsuga.

## Política i govern
### Alcaldes

En aquesta taula només es reflecteixen els alcaldes democràtics, és a dir, des de l'any 1947. En el cas concret de Kanuma, la llista comença el 1948, quan es fundà la ciutat.
| Alcalde | Inici del mandat | Fi del mandat | Partit |
| Kinichirō Suzuki | 1946 | 1962 | Ind |
| Shunichi Furusawa | 1962 | 1988 | Ind |
| Takeshi Inagawa | 1988 | 1992 | Ind |
| Takeshi Fukuda | 1992 | 2000 | Ind |
| Kazuo Abe | 2000 | 2008 | Ind |
| Shin Satō | 2008 | - | PD |

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 68.981 | 74.561 | 77.462 | 98.504 | 91.896 | 89.196 | 95.999 |
| 1990 | 2000 | 2010 | 2020 | 2030 | 2040 | 2050 |
| 101.098 | 104.764 | 102.357 | 95.029 | - | - | - |

## Transport
### Ferrocarril

* Companyia de Ferrocarrils del Japó Oriental (JR East)
** Kanuma
* Ferrocarril Tōbu
** Niregi - Momiyama - Shin-Kanuma - Kita-Kanuma - Itaga

### Carretera

* Autopista de Tōhoku
* Nacional 121 - Nacional 293 - Nacional 352

## Agermanaments

* Adachi, Tòquio (Japó).
* Sumida, Tòquio, Japó.
* Tieling, província de Liaoning, RPX.
* Grand Forks, Dakota del Nord, EUA.

## Referències

* ↑ https://map.yahoo.co.jp/address?ac=09205
* ↑ Independent de iure
* ↑ Statistics Bureau of Japan
* ↑ Bakken, Ryan «Japanese Residents Will Dedicate New Garden». Grand Forks Herald, 21-10-2003.
# Kangtega

El Kangtega, conegut també com Sella de Neu, és una muntanya de l'Himàlaia al Nepal. El seu cim s'eleva a 6,782 metres (22,251 ft). Va ser ascendit per primera vegada l'any 1963. Des de les zones de la vall de Khumbhu i Hinku, el Kangtega s'eleva fins a un punt en forma de sella; per això se li dona el sobrenom de "The Snow Saddle".

## Ascensions destacades

El 1984 va fer cim la primera expedició femenina a escala mundial i segona absoluta després de la de Hillary de 1963, integrada totalment per 6 escaladores catalanes: Carme Melis, Mari Carme Magdalena, Mònica Verge, Piti Capella, Meri Puig i Lídia Riera (aquesta darrera es va quedar al camp base).
1986 Northeast Buttress, ascensió d'estil alpí de la ruta per part de Jay Smith, Mark Hesse, Craig Reason i Paul 'Wally' Teare, del 22 al 29 d'octubre.

## Referències

* ↑ «Alpine Club Library - Himalayan Index». [Consulta: 17 març 2009].
* ↑ Ltd, Everest Journeys Pvt. «Mount Kangtega Expedition» (en anglès). Everest Journeys Pvt. Ltd.. [Consulta: 19 maig 2022].
* ↑ «Una expedición femenina española corona el Kangtega» (en castellà). El País, 22-05-1984. [Consulta: 29 maig 2024].
* ↑ «294, Mari Carme Magdalena - FEEC - Federació d'Entitats Excursionistes de Catalunya». [Consulta: 10 gener 2023].
* ↑ Smith, Jay American Alpine Journal [New York, NY, USA], 29, 61, 1987, pàg. 41–47.
# Kanhargaon

Kanhargaon fou un petit estat tributari protegit del tipus zamindari, al districte de Bhandara (actualment districte de Seoni), a les Províncies Centrals (avui Madhya Pradesh). Estava format només per un poble amb una superfície de 5,6 km². A l'entorn de la població hi havia nombrosos arbres, com mangos, tamarius, palmeres de dàtils i altres i un magnífic arbre banya de molta antiguitat que cobria una superfície considerable.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Kanhan

Kanhan és un riu de l'Índia a Madhya Pradesh i Maharashtra, que neix a 21° 52′ N, 78° 39′ E﻿ / ﻿21.867°N,78.650°E﻿ / 21.867; 78.650 al districte de Chhindwara. Corre en direcció sud-oest i creua la selva de Ghargajgarh i a uns 7 km de les ruïnes del fort de Deogarh rep el riu Jam sota el poble de Lodhikhera; després s'uneix al Pench just damunt de Kamthi, a Maharashtra. El riu unit, amb el nom de Kanhan, corre fins a desaiguar al Wainganga sota Bhandara, a uns 225 km del seu naixement.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Juan Martín Parodi González

Juan Martín Parodi González (Paysandú, 22 de setembre de 1974) és un exfutbolista internacional uruguaià que jugava en la posició de centrecampista.

## Biografia
### Club

Nascut a Paysandú, al nord-oest del país, Parodi va desenvolupar la seva carrera professional especialment a l'Uruguai, l'Argentina, Mèxic i Grècia. Al seu país de naixença destaca la seva participació en el Club Nacional de Football de Montevideo, a la Primera Divisió del campionat uruguaià de futbol. A l'Argentina, mentrestant, cal destacar la seva trajectòria com a jugador al Deportivo Español i al Club Atlético Colón, tots dos de la Primera Divisió del campionat argentí de futbol. Finalment, Parodi també va jugar a la Primera Divisió de Mèxic, amb el club Toros Neza.

### Internacional

Parodi va jugar un total de tres partits amb la selecció de futbol de l'Uruguai durant l'any 2004.

## Referències

* ↑ «PARODI GONZALEZ JUAN MARTIN» (en anglès). EPAE. Arxivat de l'original el 2013-01-08. [Consulta: 23 setembre 2011].
* ↑ «Fitxa de Juan Martín Parodi» (en castellà). BDFA. [Consulta: 23 setembre 2011].
* ↑ «PARODI Juan Martín – Futbolista (fitxa i estadistiques)». Futbol XXI. [Consulta: 23 setembre 2011].
# Kijevo

Kijevo és un poble de Croàcia situat al comtat de Šibenik-Knin, a Dalmàcia. El 2011 tenia 417 habitants.
# Kerċem

Kerċem és un municipi de l'illa de Gozo, a Malta. Té una població de 1665 (cens de 2005) habitants i una superfície de 5,5 km². Està situat molt a prop de la capital de l'illa.
# Keeping Up with the Kardashians

Keeping Up with the Kardashians (Las Kardashian a Espanya), és un reality show per la televisió que es va estrenar al canal E! el 14 d'octubre de 2007. La sèrie és produïda per una empresa conjunta entre Bunim-Murray Productions i Ryan Seacrest Productions. El programa documenta la vida quotidiana de la família Kardashian/Jenner, formada per l'exdona i els fills de l'advocat mort Robert Kardashian (famós per ser amic i defensor voluntari de O. J. Simpson), i per l'exespòs de Kris, Caitlyn Jenner (anteriorment conegut com a Bruce Jenner), famós per haver guanyat la medalla d'or a la categoria decatló als Jocs Olímpics de Montreal al 1976 i les filles de tots dos. A les primeres temporades, la sèrie gira al voltant de Kim, la germana famosa de la família, que va començar a ser coneguda per ser del cercle d'amigues de Paris Hilton i portar un estil de vida molt similar (festes amb famosos, excessos de tot tipus, luxes, assetjada per la premsa, escàndols, etc). Però el seu pas per la fama va arribar amb l'escàndol que es va generar amb la venda, per part de Vivid Video, d'un vídeo pornogràfic que va gravar la seva parella de llavors, el raper Ray J, d'ells dos mantenint relacions sexuals. Quan Vivid Video va anunciar que el vídeo sortiria a la venda, Kim el va demandar aconseguint un arranjament de 5 milions de dòlars al seu favor, i per les dues parts "van quedar molt satisfetes".
# Kunisada (cràter)

Kunisada és un cràter d'impacte en el planeta Mercuri de 241,45 km de diàmetre. Porta el nom del gravador en fusta japonès Utagawa Kunisada (1786-1864), i el seu nom va ser aprovat per la Unió Astronòmica Internacional el 2009.

## Referències

* ↑ «Kunisada». Gazetteer of Planetary Nomenclature. United States Geological Survey, 11-10-2016. [Consulta: 10 juny 2017].

## Vegeu també

* Llista de cràters de Mercuri
# Kunitaka Sueoka

Kunitaka Sueoka (Prefectura d'Hiroshima, 1 de febrer de 1917) és un futbolista japonès que disputà un partit amb la selecció japonesa.

## Enllaços externs

* Japan National Football Team Database
# Khovànsxino

Khovànsxino - Хованщино (rus) és un poble de l'óblast de Penza. Rússia. El 2010 tenia 415 habitants.

## Referències

* ↑ «Закон Пензенской области от 9 марта 2005 года № 774-ЗПО «Об административно-территориальном устройстве Пензенской области»». Arxivat de l'original el 2013-10-29. [Consulta: 20 octubre 2019].
# Koinyt (cràter)

Koinyt és un cràter d'impacte en el planeta Venus de 11,7 km de diàmetre. Porta el nom d'un antropònim nivkh, i el seu nom va ser aprovat per la Unió Astronòmica Internacional el 1997.

## Referències

* ↑ «Koinyt». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus